A BIZOTTSÁG JELENTÉSE az Európai Parlament, a Tanács és a Bizottság dokumentumaihoz való nyilvános hozzáférésről szóló 1049/2001/EK 2013. évi alkalmazásáról /* COM/2014/0619 final */





E jelentés az Európai Parlament, a Tanács és a Bizottság dokumentumaihoz való nyilvános hozzáférésről szóló 1049/2001/EK rendelet[1] 17. cikkének (1) bekezdése alapján készült a 2013. évre vonatkozóan[2], és a mellékletben összefoglalt statisztikai adatokra támaszkodik. E statisztikai adatok a kérelmek számát jelzik, nem pedig a kért dokumentumok számát. A gyakorlatban a kérelmek irányulhatnak egyetlen dokumentumra, vagy egy adott eljárás teljes aktájára is, amely több ezer dokumentumot tartalmazhat. A statisztikai adatok az adott kérelem benyújtásának idején már nyilvánosan elérhető dokumentumokhoz való hozzáférésre vonatkozó kérelmeket nem tartalmazzák. Az ügyek 84 %-ában a kért dokumentumokat a kezdeti szakaszban hozzáférhetővé tették. A megerősítő szakaszban az ügyek 42 %-ában adtak teljes vagy részleges hozzáférést. 1. Nyilvántartások és internetes oldalak 1.1. A 2013-as év folyamán 20 108 új dokumentumot vettek fel a bizottsági dokumentumok nyilvántartásába (lásd a mellékletben szereplő 1. táblázatot). 1.2. 2013-ban a Bizottság nyilvános nyilvántartása a COM, SEC, C, JOIN, SWD, OJ és PV jelzetű dokumentumokra terjedt ki. 2013-ban a Bizottság nem hozott létre és nem kapott a fenti dokumentumtípusokba tartozó minősített dokumentumokat. 1.3. Az alábbi táblázat ismerteti az EUROPA szerver „A dokumentumokhoz való hozzáférés” elnevezésű weboldalának[3] látogatottságára vonatkozó 2013. évi adatokat: || Egyéni látogatók || Látogatások || Megtekintett oldalak Összesen || 34 178 || 40 175 || 71 152 Havi átlag || 2 848 || 3 348 || 5 929 2. A többi intézménnyel való együttműködés a rendelet alapján A három intézmény (az Európai Parlament, a Tanács és a Bizottság) között igazgatási szinten rendszeres volt a kapcsolattartás a tapasztalatok megosztása, a legjobb gyakorlatok kidolgozása és a rendelet egységes alkalmazásának biztosítása érdekében. 3. A hozzáférési kérelmek elemzése 3.1. 2013-ban a kezdeti szakaszban beküldött hozzáférési kérelmek száma növekedett (a 2012. évi 6 014-ről 2013-ban 6 525-re). Az 1049/2001/EK rendelet alapján adott válaszok száma 2013-ban 5 906, 2012-ben pedig 5 274 volt. 3.2. A megerősítő szakaszt illetően a beérkezett kérelmek száma mérsékelten, azaz 3 %-kal nőtt (2013-ban 236 új megerősítő kérelem érkezett, összevetve a 2012-ben kapott 229 kérelemmel). 2013-ban 252 ügyet zártak le a 2012. évi 202 üggyel összevetve. Ez jelentős, 25 %-os növekedést jelent. (Lásd a mellékletben szereplő 5. táblázatot.) 3.3. 2013-ban, csakúgy mint 2012-ben, a Bizottság Főtitkárságához és az Egészség- és Fogyasztóügyi Főigazgatósághoz érkezett a legtöbb első kérelem (13,9 %[4], illetve 8,3 %), majd szorosan ezt követte a Versenypolitikai Főigazgatóság az első kérelmek 5,2 %-ával, valamint a Környezetvédelmi Főigazgatóság 5,1 %-kal. Az Adóügyi és Vámuniós Főigazgatóság dokumentumaihoz való hozzáférési kérelmek száma nőtt (2011-ben ide érkezett a legtöbb kérelem), ugyanakkor a Versenypolitikai Főigazgatóság dokumentumai iránti érdeklődés csökkent. 3.4. A tudományos körök ismét a kérelmezők legaktívabb csoportjának bizonyultak, az első kérelmek 22,1 %-át nyújtották be (a 2012. évi 22,7 %-hoz képest). Őket követte a civil társadalom (érdekcsoportok, nem kormányzati szervezetek) 16,6 %-kal (a 2012. évi 10,3 %-hoz képest), valamint az ügyvédi irodák 14,5 %-kal (a 2012. évi 13,6 %-hoz képest) a kérelmek teljes számát tekintve. A kérelmek 25,3 %-a esetében a kérelmezők társadalmi-szakmai háttere nincs meghatározva. Ez a 2012. évi 33,8 %-hoz képest csökkenést jelent. (Lásd a mellékletben szereplő 8. táblázatot.) 3.5. Az első kérelmek földrajzi megoszlása szintén hasonló az előző évek adataihoz. A legnagyobb arányban Belgiumból érkeztek kérelmek (24,2 %). Belgiumon és Németországon (13 %) kívül egyetlen más tagállam sem nyújtott be a kérelmek 10 %-ánál többet. E két országot az Egyesült Királyság, Franciaország, Spanyolország és Olaszország követi. (Lásd a mellékletben szereplő 9. táblázatot.) 4. A hozzáférési jogra vonatkozó kivételek alkalmazása 4.1. 2013-ban a kezdeti szakaszban teljes mértékben elutasított kérelmek aránya csökkent az előző évhez képest (2013-ban 14,5 %, míg 2012-ben 17 %). Öt ügyből csaknem négyben teljes hozzáférést biztosítottak (73,5 %, összevetve a 2012. évi 74,5 %–kal), miközben a részlegesen hozzáférhetővé tett dokumentumok aránya növekedett a korábbi évekhez viszonyítva, elérve a 10,7 %-ot (a 2012. évi 8,6 %-hoz képest). (Lásd a mellékletben szereplő 3. táblázatot.) 4.2. Enyhén nőtt azon ügyek száma, amelyekben a megerősítő kérelmet követően a Bizottság megváltoztatta a szolgálatai álláspontját azáltal, hogy teljes mértékben hozzáférhetővé tette a korábban elutasított dokumentumokat (20,1 % a 2012. évi 18,8 %-hoz képest). Ezenfelül némileg csökkent azon ügyek száma, amelyekben az elutasítást teljes mértékben megerősítették, és több ügyben engedélyeztek szélesebb körű hozzáférést a megerősítő kérelmet követően. (Lásd a mellékletben szereplő 6. táblázatot.) 4.3. A Bizottság döntéshozatali eljárásának védelmére (a 4. cikk (3) bekezdése) a kérelem kezdeti szakaszban való elutasításának indokaként – a hivatkozott kivételek vonatkozásában – kissé gyakrabban utaltak, mint az előző évben (27,1 % a 2012. évi 25,2 %-hoz képest). Ez volt a leggyakrabban hivatkozott kivétel, megelőzve az ellenőrzések, vizsgálatok és könyvvizsgálatok céljából történő védelemre vonatkozó kivételt (a 4. cikk (2) bekezdésének harmadik francia bekezdése), amely a hivatkozott kivételek 23,6 %-át jelentette (2012-ben ez 25,3 % volt). (Lásd a mellékletben szereplő 4. táblázatot.) 4.4. A kereskedelmi érdekek védelmére – mint kivételre – alapozott elutasítások aránya viszonylag stabil (a 2012-es 16,9 %-hoz képest az elutasítások 16,2 %-át teszi ki). Másrészt a nemzetközi kapcsolatok védelmén alapuló kivétel alkalmazásának gyakorisága nőtt (6,2 % a 2012. évi 3,6 %-hoz képest). (Lásd a mellékletben szereplő 4. táblázatot.) 4.5. A hozzáférési kérelem elutasításának megerősítésekor a legfőbb indok – ahogy a korábbi években is – a vizsgálatok céljának védelme volt (a 4. cikk (2) bekezdésének harmadik francia bekezdése) (36,9 %, míg 2012-ben 45,1 %). (Lásd a mellékletben szereplő 7. táblázatot.) – A Bizottság döntéshozatali eljárásának védelmére hivatkozó határozatok aránya 16,1 % volt (amely 2012-höz képest növekedést jelent). A folyamatban lévő döntéshozatali eljárásra hivatkozó határozatok gyakoribbá váltak (10,6 % a 2012. évi 6,5 %-hoz képest). Másrészt csökkent a belső használatra korlátozott állásfoglalásokat érintő azon ügyek száma, amelyekben már határozat született (5,6 %, míg 2012-ben 9,2 %). – Jelentős növekedés észlelhető a személyiség és a magánszemély becsületének védelmét illető határozatok arányát tekintve (16,2 % a 2012. évi 10,5 %-hoz képest). A kereskedelmi érdekek védelmére valamivel gyakrabban hivatkoztak az előző évhez képest (12 %, összevetve a 2012. évi 11,8 %-kal). A bírósági eljárások és jogi tanácsadás védelmére vonatkozó kivétel tekintetében csökkenés volt tapasztalható: a 2012. évi 7,9 %-hoz képest 2013-ban ez az arány 6,9 % volt. 5. Panasz benyújtása az európai ombudsmanhoz 5.1. Az ombudsman 2013-ban az alábbi 15 panaszt zárta le a dokumentumokhoz való hozzáférési kérelmek bizottsági elbírálásával kapcsolatban:[5] 6 ügy, amelyet kritikai és/vagy egyéb megjegyzéssel zárt le: · 2335/2008/(VIK)CK; · 2781/2008/(TS)FOR; · 1817/2010/(DK)RA; · 277/2012/RA; · 1111/2012/AN; · 1108/2012/RT 9 ügy, amelyet további intézkedés nélkül zárt le: · 1947/2010/PB; · 2207/2010/PB; · 422/2011/AN; · 772/2012/(KM)PMC; · 1454/2012/ANA; · 1598/2012/(KM)PMC; · 1750/2012/(GG)BEH; · 375/2013/ANA; · 1242/2013/RA 5.2. Az év folyamán az ombudsman 22 olyan új vizsgálatot indított, ahol a panasz tárgya első- vagy másodsorban a dokumentumokhoz való hozzáférés volt. 6. Bírósági felülvizsgálat 6.1. Ahogy az előző években, 2013-ban is jelentős számú új határozat született. 6.2. A Bíróság a C-514/11. P. sz. LPN és Finnország kontra Bizottság és a C-605/11. P. sz. Finnország kontra Bizottság egyesített ügyekben a fellebbezési eljárás során egy fontos ítéletet hozott. Ez az ítélet a környezetvédelmi politikára vonatkozik. 6.3. A Bíróság egy végzést hozott a Bizottság által a Törvényszék elnökének azon végzése ellen benyújtott fellebbezés elutasításáról, amely megakadályozta a Bizottságot abban, hogy közzétegye az [EK] 81. cikk és az EGT‑megállapodás 53. cikke alkalmazására vonatkozó eljárásról szóló, 2008. november 12-i C (2008) 6815 végleges bizottsági határozat (COMP/39.125 – járműipari üveg‑ügy) egy teljesebb betekinthető változatát. 6.4. A Törvényszék a dokumentumokhoz való hozzáférési joghoz kapcsolódóan 7 ítéletet hozott: · T-392/07. sz. Strack kontra Bizottság ügyben 2013. január 15-én hozott ítélet · T-301/10. sz. Sophie in 't Veld kontra Bizottság ügy · T-93/11. sz. Stichting Corporate Europe Observatory kontra Bizottság ügyben 2013. június 7-én hozott ítélet · T-111/11. sz. ClientEarth kontra Bizottság ügyben 2013. szeptember 13-án hozott ítélet · T-380/08. sz. Hollandia kontra Bizottság ügyben 2013. szeptember 13-án hozott ítélet · T-545/11. sz., Stichting Greenpeace Nederland és PAN Europe kontra Bizottság ügyben 2013. október 8-án hozott ítélet · T-561/12. sz. Beninca kontra Bizottság ügyben 2013. október 25-én hozott ítélet 6.5. Egy ügyben a Törvényszék elrendelte a kérelem törlését a nyilvántartásból, mivel a kérelmező visszavonta azt: T-498/12. sz. Koinopraxia Touristiki Loutrakiou kontra Bizottság ügy. 6.6. Az alábbi két ügyben a Törvényszék végzésében kimondta, hogy a keresetről már nem szükséges határozni: · T-403/05. sz. RENV, My Travel kontra Bizottság ügy · T-56/13. sz., ClientEarth és Stichting BirdLife Europe kontra Bizottság ügy. 6.7. A Bizottság 1049/2001/EK rendelet alapján hozott határozatai ellen 10 újabb keresetet indítottak: · T-3/13. sz. Ronja kontra Bizottság ügy · T-56/13. sz., ClientEarth és Stichting BirdLife Europe kontra Bizottság ügy · T-214/13. sz. Typke kontra Bizottság ügy · T-419/13. sz. Unión de Almacenistas de Hierros de España kontra Bizottság ügy · T-456/13. sz. Sea Handling kontra Bizottság ügy · T-520/13. sz. Philip Morris Benelux kontra Bizottság ügy · T-538/13. sz., Verein Natura Havel és Vierhaus kontra Bizottság ügy · T-623/13. sz. Unión de Almacenistas de Hierros de España kontra Bizottság ügy · T-643/13. sz. Rogesa kontra Bizottság ügy · T-677/13. sz. Axa Versicherung kontra Bizottság ügy 6.8. Emellett öt újabb fellebbezést nyújtottak be a Bírósághoz a Törvényszék végzéseivel/ítéleteivel szemben: · C-127/13 P. sz. Strack kontra Bizottság ügy · C-399/13. P. sz. Stichting Corporate Europe Observatory kontra Bizottság ügy · T-612/13. P. sz. ClientEarth kontra Bizottság ügy · C-615/13 P. sz., ClientEarth és PAN Europe kontra EFSA (a Bizottság az EFSA álláspontjának támogatása érdekében lép fel) · C-673/13. P. sz., Bizottság kontra Stichting Greenpeace Nederland és PAN Europe ügy 7. Következtetések A hozzáférésre irányuló első kérelmek száma a 2002. évi 991-ről 2013-ban 6 525-re nőtt. A Bizottság továbbra is a messze legtöbb – az 1049/2001/EK rendelet szerinti – első, illetve megerősítő kérelmet kezelő intézmény.[6] A Bizottság mindegy kétszer több kérelmet kezel, mint a Tanács és az Európai Parlament együttesen. A megerősítő kérelmek száma immár ötödik éve folyamatosan növekedett, mivel az állampolgárok egyre inkább élnek azon törvényes jogukkal, hogy fellebbezzenek a Bizottság első határozata ellen. A hozzáférésre irányuló kérelmek jelentős száma és a dokumentumok közzétételének magas aránya azt mutatja, hogy a dokumentumokhoz való hozzáférés joga az átláthatóság elősegítésére irányuló átfogó bizottsági erőfeszítések tekintetében fontos eszköznek bizonyul. Ezek közé tartozik többek között az átláthatósági nyilvántartás közelmúltbeli felülvizsgálata és az érdekelt felekkel folytatott konzultációkra vonatkozó bizottsági iránymutatások megerősítése is. Az átláthatóság időben és erőforrás-hatékonyan történő biztosítása érdekében a dokumentumokhoz való hozzáférési jogot továbbra is kiegészíti a Bizottság jogalkotási és nem jogalkotási tevékenységével kapcsolatos információk és dokumentumok részletes közzététele. [1] HL L 145., 2001.5.31., 43. o. [2] Az e jelentésben foglalt statisztikai adatok a 2014. június 17-én a GESTDEM rendszerben szereplő számadatokra támaszkodnak. [3] http://ec.europa.eu/transparency/access_documents/index_en.htm [4] A jelentés leíró részében szereplő százalékokat a legközelebbi tizedesre kerekítettük. [5] A felsorolt ügyekre vonatkozóan részletesebb információk találhatók az alábbi internetcímen: http://www.ombudsman.europa.eu/en/cases/home.faces [6] - Tanács: első kérelmek 2013-ban: 2 212; megerősítő kérelmek 2013-ban: 25; - Európai Parlament: kért dokumentumok 2013-ban: 610; megerősítő kérelmek 2013-ban: 1. MELLÉKLET Az 1049/2001/EK rendelet alkalmazására vonatkozó statisztikák 1. A nyilvántartásba vett dokumentumok száma || COM || SEC || C || JOIN || SWD || OJ || PV || Összesen 2013 || 2 170 || 1 591 || 15 196 || 76 || 863 || 125 || 87 || 20 108 Első kérelmek 2. Beérkezett és elbírált kérelmek || 2011 || 2012 || 2013 Beérkezett kérelmek || 6 477 || 6 014 || 6 525 Válaszok[1] [2] || 7 075 || 6 334 || 7 659 Az 1049/2001/EK rendelet alapján adott válaszok || 6 055 || 5 274 || 5 906 3. Eredmény || 2011 || 2012 || 2013 szám || % || szám || % || szám || % Hozzáférés megadása || 4 856 || 80,20 || 3 928 || 74,48 || 4 400 || 73,43 Hozzáférés megtagadása || 737 || 12,18 || 892 || 16,91 || 866 || 14,45 Részleges hozzáférés || 462 || 7,62 || 454 || 8,61 || 640 || 10,68 Összesen || 6 055 || 100 || 5 274 || 100 || 5 906 || 100 4. Az elutasítások megoszlása az alkalmazott kivétel szerint (%) || 2011 || 2012 || 2013 A 4. cikk (1) bekezdése a) pontjának első francia bekezdése – A közbiztonság védelme || 2,40 || 1,34 || 1,53 A 4. cikk (1) bekezdése a) pontjának második francia bekezdése – Védelmi és katonai ügyek védelme || 0,39 || 0,11 || 0,26 A 4. cikk (1) bekezdése a) pontjának harmadik francia bekezdése – A nemzetközi kapcsolatok védelme || 12,02 || 3,58 || 6,19 A 4. cikk (1) bekezdése a) pontjának negyedik francia bekezdése – A pénzügyi, monetáris vagy gazdaságpolitika védelme || 1,88 || 1,40 || 1,66 A 4. cikk (1) bekezdésének b) pontja – A személyiség és a magánszemély becsületének védelme || 8,90 || 14,65 || 16,26 A 4. cikk (2) bekezdésének első francia bekezdése – A kereskedelmi érdekek védelme || 16,83 || 16,94 || 16,14 A 4. cikk (2) bekezdésének második francia bekezdése – A bírósági eljárások és jogi tanácsadás védelme || 6,76 || 9,84 || 5,42 A 4. cikk (2) bekezdésének harmadik francia bekezdése – Az ellenőrzések, vizsgálatok és könyvvizsgálatok céljának védelme || 21,90 || 25,32 || 23,60 A 4. cikk (3) bekezdésének első albekezdése – Döntéshozatali eljárás, még nem született határozat || 17,15 || 20,23 || 20,60 A 4. cikk (3) bekezdésének második albekezdése – Döntéshozatali eljárás, már született határozat: az érintett intézményen belüli tárgyalások és előzetes egyeztetések részét képező, belső használatra korlátozott állásfoglalások || 8,58 || 4,92 || 6,51 A 4. cikk (5) bekezdése – tagállami / harmadik fél részéről történő elutasítás || 3,18 || 1,67 || 1,85 Összesen || 100 || 100 || 100 Megerősítő kérelmek 5. Beérkezett és elbírált kérelmek || 2011 || 2012 || 2013 Beérkezett kérelmek || 165 || 229 || 236 A kérelmekre adott válaszok || 162 || 202 || 252 A megerősítő kérelmekre vonatkozóan az 1049/2001/EK rendelet alapján hozott határozatok || 144 || 160 || 189 6. Eredmény || 2011 || 2012 || 2013 szám || % || szám || % || szám || % Megerősítés || 61 || 42,36 || 91 || 56,88 || 106 || 56,08 Részleges felülvizsgálat || 62 || 43,05 || 39 || 24,38 || 45 || 23,81 Teljes felülvizsgálat || 21 || 14,58 || 30 || 18,75 || 38 || 20,11 Összesen || 144 || 100 || 160 || 100 || 189 || 100 7. Az elutasítások megoszlása az alkalmazott kivétel szerint (%) || 2011 || 2012 || 2013 A 4. cikk (1) bekezdése a) pontjának első francia bekezdése – A közbiztonság védelme || 1,33 || 1,31 || 0,92 A 4. cikk (1) bekezdése a) pontjának második francia bekezdése – Védelmi és katonai ügyek védelme || 2,00 || 0,65 || 3,69 A 4. cikk (1) bekezdése a) pontjának harmadik francia bekezdése – A nemzetközi kapcsolatok védelme || 4,67 || 7,19 || 0 A 4. cikk (1) bekezdése a) pontjának negyedik francia bekezdése – A pénzügyi, monetáris vagy gazdaságpolitika védelme || 3,34 || 0 || 7,37 A 4. cikk (1) bekezdésének b) pontja – A személyiség és a magánszemély becsületének védelme || 20,67 || 10,46 || 16,13 A 4. cikk (2) bekezdésének első francia bekezdése – A kereskedelmi érdekek védelme || 14,66 || 11,76 || 11,98 A 4. cikk (2) bekezdésének második francia bekezdése – A bírósági eljárások és jogi tanácsadás védelme || 1,33 || 7,84 || 6,91 A 4. cikk (2) bekezdésének harmadik francia bekezdése – Az ellenőrzések, vizsgálatok és könyvvizsgálatok céljának védelme || 32,68 || 45,10 || 36,87 A 4. cikk (3) bekezdésének első albekezdése – Döntéshozatali eljárás, még nem született határozat || 15,33 || 6,54 || 10,60 A 4. cikk (3) bekezdésének második albekezdése – Döntéshozatali eljárás, már született határozat: az érintett intézményen belüli tárgyalások és előzetes egyeztetések részét képező, belső használatra korlátozott állásfoglalások || 4,00 || 9,15 || 5,53 A 4. cikk (5) bekezdése – tagállami / harmadik fél részéről történő elutasítás || - || - || - Összesen || 100 || 100 || 100 Az első kérelmek megoszlása 8. A kérelmezők társadalmi és foglalkozási helyzete szerint (%) || 2011 || 2012 || 2013 Tudományos körök || 25,73 || 22,70 || 22,08 Jogászok || 11,30 || 13,58 || 14,46 Civil társadalom (érdekcsoportok, ipar, nem kormányzati szervezetek stb.) || 8,59 || 10,32 || 16,62 Hatóságok (az uniós intézményeken kívül) || 8,20 || 7,12 || 8,24 Egyéb uniós intézmények || 8,15 || 7,64 || 8,76 Újságírók || 3,25 || 4,81 || 4,58 Nincs meghatározva || 34,78 || 33,83 || 25,26 Összesen || 100 || 100 || 100 9. A kérelmezők országa szerint (%) || 2011 || 2012 || 2013 Ausztria || 1,38 || 1,78 || 1,73 Belgium || 21,42 || 21,85 || 24,23 Bulgária || 0,93 || 0,70 || 0,54 Ciprus || 0,25 || 0,08 || 0,17 Horvátország || - || - || 0,14 Cseh Köztársaság || 0,93 || 2,01 || 1,39 Dánia || 2,11 || 1,58 || 3,12 Észtország || 0,19 || 0,17 || 0,11 Finnország || 1,57 || 0,55 || 0,64 Franciaország || 8,90 || 7,53 || 7,27 Németország || 12,27 || 14,04 || 12,96 Görögország || 1,10 || 1,73 || 1,67 Magyarország || 0,96 || 0,63 || 0,86 Írország || 1,02 || 1,50 || 0,84 Olaszország || 12,37 || 7,54 || 5,91 Lettország || 0,15 || 0,17 || 0,12 Litvánia || 0,42 || 0,30 || 0,78 Luxemburg || 2,12 || 1,79 || 1,50 Málta || 0,12 || 0,17 || 0,20 Hollandia || 4,18 || 4,62 || 3,80 Lengyelország || 2,68 || 2,79 || 3,95 Portugália || 1,15 || 1,11 || 0,98 Románia || 0,87 || 0,91 || 0,67 Szlovákia || 0,56 || 0,81 || 0,35 Szlovénia || 0,31 || 0,22 || 0,29 Spanyolország || 7,16 || 5,70 || 6,54 Svédország || 1,81 || 2,16 || 2,19 Egyesült Királyság || 8,59 || 10,17 || 7,64 EU-n kívüli európai országok || 0,40 || 0,37 || 1,81 Észak-Amerika || 0,23 || 0,88 || 0,28 Ausztrália és Új Zéland || 0,03 || 0,03 || 0,02 Afrika || 0,02 || 0 || 0,08 Dél-Amerika || 0,02 || 0,03 || 0,03 Ázsia || 0,06 || 0,05 || 0,26 Nincs meghatározva || 3,73 || 6,03 || 6,96 Összesen || 100 || 100 || 100 10. Az érintett terület szerint (%) Főigazgatóság / Szolgálat || 2011 || 2012 || 2013 AGRI – Mezőgazdasági és Vidékfejlesztési Főigazgatóság || 2,62 || 3,44 || 3,05 BEPA – Európai Szakpolitikai Tanácsadó Iroda || 0,11 || 0 || 0,06 BUDG – Költségvetési Főigazgatóság || 1,02 || 0,81 || 0,72 CLIMA – Éghajlat-politikai Főigazgatóság || 2,22 || 2,86 || 2,53 COMM – Kommunikációs Főigazgatóság || 1,26 || 0,65 || 0,55 COMP – Versenypolitikai Főigazgatóság || 6,99 || 6,81 || 5,13 CONNECT – A Tartalmak, Technológiák és Kommunikációs Hálózatok Főigazgatósága[3] || 1,98 || 1,74 || 2,07 DEVCO – EuropeAid Fejlesztési és Együttműködési Főigazgatóság (korábban DEV + AIDCO) || 3,30 || 4,67 || 2,89 DGT – Fordítási Főigazgatóság || 0,14 || 0,20 || 0,14 DIGIT – Informatikai Főigazgatóság || 0,09 || 0,12 || 0,05 EAC – Oktatásügyi és Kulturális Főigazgatóság || 1,05 || 1,13 || 2,13 ECFIN – Gazdasági és Pénzügyi Főigazgatóság || 1,57 || 1,11 || 1,53 ECHO – Humanitárius Segélyek és Polgári Védelem Főigazgatósága || 0,33 || 0,18 || 0,23 ELARG – Bővítési Főigazgatóság || 1,04 || 0,95 || 0,93 EMPL – A Foglalkoztatás, a Szociális Ügyek és a Társadalmi Befogadás Főigazgatósága || 1,64 || 3,47 || 2,51 ENER – Energiaügyi Főigazgatóság || 5,86 || 5,15 || 4,78 ENTR – Vállalkozáspolitikai és Ipari Főigazgatóság || 4,84 || 4,55 || 5,02 ENV – Környezetvédelmi Főigazgatóság[4] || 6,37 || 6,61 || 5,07 EPSO –Európai Személyzeti Felvételi Hivatal || 0,23 || 0,23 || 0,18 ESTAT – Eurostat || 0,20 || 0,20 || 0,28 FPIS – Külpolitikai Eszközökért Felelős Szolgálat[5] || - || 0,13 || 0,46 HOME – Belügyi Főigazgatóság || 4,74 || 3,14 || 2,07 HR – Humánerőforrás-ügyi és Biztonsági Főigazgatóság + OIB (Brüsszeli Infrastrukturális és Logisztikai Hivatal) + OIL (Luxembourgi Infrastrukturális és Logisztikai Hivatal) + PMO (Személyi Juttatásokat Kezelő és Kifizető Hivatal) || 2,34 || 2,98 || 2,23 IAS – Belső Ellenőrzési Szolgálat || 0,05 || 0,02 || 0,17 JUST – Jogérvényesülési Főigazgatóság || 2,54 || 3,72 || 4,21 MARE – Tengerügyi és Halászati Főigazgatóság || 0,95 || 0,66 || 1,01 MARKT – Belső Piaci és Szolgáltatási Főigazgatóság || 5,72 || 5,02 || 4,30 MOVE – Mobilitáspolitikai és Közlekedési Főigazgatóság || 3,02 || 2,66 || 4,15 OLAF – Európai Csalás Elleni Hivatal[6] || 0,25 || 0,48 || 0,66 OP – Az Európai Unió Kiadóhivatala || 0,37 || 0,12 || 0,11 REGIO – Regionális Politikai Főigazgatóság || 2,29 || 3,41 || 2,20 RTD – Kutatási és Innovációs Főigazgatóság + JRC – Közös Kutatóközpont || 1,27 || 1,61 || 1,95 SANCO – Egészség- és Fogyasztóügyi Főigazgatóság || 6,96 || 7,28 || 8,26 SCIC – Tolmácsolási Főigazgatóság || 0 || 0,02 || 0,02 SG – Főtitkárság || 10,12 || 12,10 || 13,88 SJ – Jogi Szolgálat || 2,76 || 4,37 || 3,75 TAXUD – Adóügyi és Vámuniós Főigazgatóság || 7,80 || 4,92 || 6,01 TRADE – Kereskedelmi Főigazgatóság || 3,47 || 2,48 || 4,73 Összesen || 100 || 100 || 100 [1] Kérjük, vegye figyelembe, hogy egyetlen kérelem több dokumentumra is irányulhat, ezért több különböző választ tehet szükségessé. [2] Megjegyzés: a „Válaszok” rovat adatai magukba foglalják az 1049/2001/EK rendelet hatályán kívüli válaszokat, így például a 45/2001/EK rendelet alapján adott válaszokat is. [3] Kérjük vegye figyelembe, hogy ez korábban az Információs Társadalmi és Médiaügyi Főigazgatóság volt. [4] Kérjük vegye figyelembe, hogy a Környezetvédelmi Főigazgatóság 2010-ben Környezetvédelmi Főigazgatósággá és Éghajlatpolitikai Főigazgatósággá alakult át. [5] Kérjük vegye figyelembe, hogy az Európai Külügyi Szolgálat (EEAS) létrehozása óta csak az FPIS dokumentumai maradtak a Bizottság birtokában. [6] A statisztikai adatok az OLAF vizsgálataival kapcsolatos dokumentumok iránti kérelmeket nem tartalmazzák.